CELEX: 62009TN0491
Language: da
Date: 2009-12-03 00:00:00
Title: Sag T-491/09: Sag anlagt den 3. december 2009 — Spanien mod Kommissionen

13.2.2010   
            
            
               DA
            
            
               Den Europæiske Unions Tidende
            
            
               C 37/44
            
         Sag anlagt den 3. december 2009 — Spanien mod Kommissionen
   (Sag T-491/09)
   2010/C 37/62
   Processprog: spansk
   
      Parter
   
   
      Sagsøger: Kongeriget Spanien (ved M. Muñoz Pérez)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens beslutning 2009/721/EF af 24. september 2009 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) for så vidt som den er genstand for nærværende søgsmål.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for sit søgsmål har sagsøgeren anført følgende anbringender:
   
               1)
            
            
               Med hensyn til den finansielle korrektion svarende til støtte til olivenolieproduktionen foreligger der en tilsidesættelse af artikel 7, stk. 4, i forordning nr. 1258/1999 (1) og af artikel 31, stk. 1, i forordning nr. 1290/2005 (2), idet den anfægtede beslutning anvender disse bestemmelser på en situation, som ikke foreligger, henset til utilstrækkeligheden af de teoretiske uregelmæssigheder, som Kommissionen har anført for at berettige den omhandlede korrektion.
            
         
               2)
            
            
               De af Kommissionen påståede uregelmæssigheder vedrørende den finansielle korrektion om tilskud til får og geder foreligger ikke, hvilket betyder, at den anfægtede beslutning har tilsidesat artikel 7, stk. 4, i forordning nr. 1258/1999 og artikel 31, stk. 1, i forordning nr. 1290/2005 og anvender disse bestemmelser på en situation, som ikke foreligger. I den forbindelse gør sagsøgeren gældende, at der blev foretaget kontrol på stedet i den periode, hvor dyrene skal holdes på bedriften i henhold til artikel 24, stk. 2, i forordning nr. 2419/2001 (3), og at de af Kommissionen påståede problemer om bedriftslister og mangel på bemærkninger fra inspektører i ikke-ajourførte registre ikke har indvirkning på beregningen af antallet af støtteberettigede dyr på bedriften for den samlede periode, hvor dyrene skal holdes på bedriften.
            
         
      (1)  Rådets forordning (EF) nr. 1258/1999 af 17.5.1999 om finansiering af den fælles landbrugspolitik (EFT L 160, s. 103).
   
      (2)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).
   
      (3)  Kommissionens forordning (EF) nr. 2419/2001 af 11.12.2001 om gennemførelsesbestemmelser for det integrerede system for forvaltning og kontrol af visse EF-støtteordninger, der indførtes ved Rådets forordning (EØF) nr. 3508/92 (EFT L 327, s. 11).